पुरी : स्थानीय नीलांचल अर्बन हाट में ओडिशा हस्ततंत उद्योग की पुरातन बिक्री संस्था बयनिका की तरफ से हस्तशिल्प व हथकरघा मेला खंडुआ व चंदुआ का आयोजन किया गया है। हथकरघा विभाग के सचिव सुरेन्द्र कुमार ने हथकरघा मेले का उद्घाटन किया। उद्घाटन उत्सव में पुरी के जिलाधीश नवकुमार नायक, हथकरघा विभाग के निदेशक संजय कुमार हाबड़ा, कुटीर शिल्प विभाग के वरिष्ठ अधिकारी जगन्नाथ महान्ति, हथकरघा विभाग के अतिरिक्त सचिव तथा बयनिका के संचालन निदेशक विभू प्रसाद षडंगी अतिथि के रूप में उपस्थित थे। पर्यटन ऋतु में आयोजित इस प्रदर्शनी में ओडिशा के हथकरघा वस्त्र, कलात्मक हथकरघा और कुटीर शिल्प सामग्री बेची जा रही है। पर्यटक इस प्रदर्शनी से ओडिशा के पारंपरिक शिल्प कला हस्तशिल्प के बारे में जानकारी ले रहे हैं। उद्घाटन के बाद अतिथियों ने मेले के विभिन्न स्टाल की निगरानी की है। राज्य के कई बुनकर तथा हस्तशिल्पी इस मेला में योगदान किए हैं। गौरतलब है कि ओडिशा के हजारों बुनकर के जीविका निर्वाह के मुख्य आधार उनके द्वारा उत्पादित हथकरघा वस्त्र है। यह वस्त्र बेचने के लिए केन्द्र सरकार विभिन्न राज्य के शीर्ष हथकरघा समवाय संस्था, राष्ट्रीय हथकरघा मेला के आयोजन के लिए आर्थिक सहयोग दे रही है।